
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Ainažu ielā 1, Saulkrastos, Saulkrastu novadā, nodošanu Saulkrastu novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma   42. panta pirmā daļa, 43. pants, Pašvaldību likuma 4. panta pirmās daļas 4., 5., 6., 7. un 12. punkts.
Saulkrastu novada pašvaldības (turpmāk - pašvaldība) domes 2025. gada 25. septembra lēmums Nr. 178 (Prot. Nr. 18/2025§57) “Par nekustamā īpašuma Ainažu iela 1, Saulkrasti, Saulkrastu nov., pārņemšanu īpašumā bez atlīdzības”. 
 
 
1.2. Mērķis
Mērķa apraksts
Ministru kabineta rīkojuma projekts “Par valsts nekustamā īpašuma Ainažu ielā 1, Saulkrastos, Saulkrastu novadā, nodošanu Saulkrastu novada pašvaldības īpašumā” (turpmāk – projekts) paredz atļaut Iekšlietu ministrijai nodot bez atlīdzības pašvaldības īpašumā nekustamo īpašumu Ainažu ielā 1, Saulkrastos, Saulkrastu novadā, lai saskaņā ar Pašvaldību likuma 4. panta pirmās daļas 4., 5., 6., 7. un 12. punktu to izmantotu pašvaldības autonomo funkciju īstenošanai.
 
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts nekustamais īpašums (nekustamā īpašuma kadastra Nr. 8013 002 0489) – zemes vienība (zemes vienības kadastra apzīmējums 8013 002 0489) 0,4264 ha platībā un piecas būves (būvju kadastra apzīmējumi 8013 002 0489 001, 8013 002 0489 005, 8013 002 0489 006, 8013 002 0489 007 un  8013 002 0489 009) – Ainažu ielā 1, Saulkrastos, Saulkrastu novadā (turpmāk – nekustamais īpašums), netiek izmantots  Iekšlietu ministrijas un tās padotībā esošo iestāžu funkciju nodrošināšanai sakarā ar to, ka Saulkrastos, Rīgas ielā 86B ir pabeigta jaunā katastrofu pārvaldības centra izbūve, līdz ar ko Valsts ugunsdzēsības un glābšanas dienests ir pārcēlies uz jauno objektu. 
Īpašuma tiesības uz nekustamo īpašumu ir nostiprinātas Saulkrastu pilsētas zemesgrāmatas nodalījumā Nr. 100000535730 Latvijas valstij Iekšlietu ministrijas personā.
Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVK IS)  zemes vienības noteiktais lietošanas mērķis: 0906 – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve.
Saskaņā ar NĪVK IS datiem zemes vienībai ir noteikti apgrūtinājumi:
7312010101 - ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0639 ha;
7311010300 - Baltijas jūras un Rīgas jūras līča ierobežotas saimnieciskās darbības joslas teritorija – 0,4264 ha;
7312050201 - ekspluatācijas aizsargjoslas teritorija gar elektrisko tīklu kabeļu līniju – 0,0025 ha;
7312010300 - ekspluatācijas aizsargjoslas teritorija gar pašteces kanalizācijas vadu – 0,0010 ha
7312040100 - ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0311 ha;
7312040600 - ekspluatācijas aizsargjoslas teritorija ap ārēju virszemes elektronisko sakaru tīklu līniju neapkalpojamu pastiprināšanas un reģenerācijas punktu, ārēju kabeļu sadales skapi un kasti ar ieraktu pamatni vai skapi un kasti, kas uzstādīta uz atsevišķas pamatnes – 0,0003 ha;
7312040700 - ekspluatācijas aizsargjoslas teritorija ap pazemes elektronisko sakaru tīklu kabeļu kanalizācijas aku un optisko kabeļu uzmavu gruntī – 0,0003 ha;
7312070101 - ekspluatācijas aizsargjoslas teritorija ap kuģošanas drošībai paredzēto navigācijas tehnisko līdzekli – bāku – 0,4264 ha.
Nekustamajam īpašumam noteiktie apgrūtinājumi neietekmēs nekustamā īpašuma turpmāko izmantošanu tā atsavināšanas gadījumā.
Saskaņā ar NĪVK IS datiem nekustamā īpašuma sastāvā ir piecas būves:
ugunsdzēsēju depo (būves kadastra apzīmējums 8013 002 0489 001) ar kopējo platību 644,9 m2;  galvenais lietošanas veids: 1274 - Citas, iepriekš neklasificētas, ēkas. Būves tips: 12740101 - Soda izciešanas iestāžu ēkas, aizsardzības spēku, policijas un ugunsdzēsības dienestu ēkas un kazarmas;
garāža (būves kadastra apzīmējums 8013 002 0489 005) ar  kopējo platību 60,3 m2; galvenais lietošanas veids: 1242 - Garāžu ēkas. Būves tips: 12420103 - Garāžas ar atsevišķām bloķētām telpām;
garāža (būves kadastra apzīmējums 8013 002 0489 006) ar  kopējo platību 54,3 m2; galvenais lietošanas veids: 1242 - Garāžu ēkas. Būves tips: 12420103 - Garāžas ar atsevišķām bloķētām telpām;
administratīvā ēka (būves kadastra apzīmējums 8013 002 0489 007) ar  kopējo platību 72,2 m2; galvenais lietošanas veids: 1220 - Biroju ēkas. Būves tips: 12200101 - Biroju ēkas;
nojume (būves kadastra apzīmējums 8013 002 0489 009) ar  kopējo platību 25,5 m2; galvenais lietošanas veids: 1274 - Citas, iepriekš neklasificētas, ēkas. Būves tips: 12740205 - Nojumes.
Saskaņā ar NĪVK IS datiem  nekustamā īpašuma fiskālā kadastrālā vērtība uz 2025. gada 1. janvāri ir 81 555 euro, tai skaitā zemes vienībai – 43 697 euro, būvēm – 37 858 euro un universālā kadastrālā vērtība ir 137 929 euro, tai skaitā zemes vienībai – 54 579 euro, būvēm – 83 350 euro.
Nekustamais īpašums nav iznomāts.
 
Problēmas un risinājumi
Problēmas apraksts
Nodrošinājuma valsts aģentūra (turpmāk – Aģentūra) kā Iekšlietu ministrijas nekustamo īpašumu pārvaldītāja 2025. gada 19. septembra vēstulē Nr. 1.3.2-01/7274 “Par nekustamā īpašuma pārņemšanu (Ainažu iela 1, Saulkrasti, Saulkrastu novads)” piedāvāja pašvaldībai pārņemt savā īpašumā nekustamo īpašumu.   
2025. gada 25. septembrī pieņemts pašvaldības domes lēmums Nr. 178 (Prot. Nr. 18/2025 §57.) “Par nekustamā īpašuma Ainažu iela 1, Saulkrasti, Saulkrastu nov., pārņemšanu īpašumā bez atlīdzības” pārņemt īpašumā bez atlīdzības nekustamo īpašumu pašvaldības autonomo funkciju īstenošanai: gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību; gādāt par iedzīvotāju veselību — īstenot veselīga dzīvesveida veicināšanas pasākumus; veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai; sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm; un sekmēt saimniecisko darbību pašvaldības administratīvajā teritorijā un sniegt tai atbalstu.
Nekustamo īpašumu pašvaldība plāno pārveidot par daudzfunkcionālu būvi, kurā izvietotas telpas interešu un pieaugušo izglītībai, gan veselīga dzīvesveida veicināšanas pasākumu īstenošanai, veicinot sporta attīstību novadā, atbalstīt sporta klubu darbību un attīstību, kā arī profesionālo sporta klubu, darbību un sniegtu atbalstu sporta pasākumu organizēšanai. Šobrīd pašvaldības teritorijā trūkst telpu, lai organizētu veselīga dzīves veida veicināšanas nodarbības grupās, kā arī individuālo sporta veidu klubu aktivitātes, piemēram, dambretes, šaha kluba aktivitātes.
Saskaņā ar Pašvaldību likuma 4. panta pirmajā daļā minēto, iepriekš uzskaitītās darbības ir norādītas kā autonomās funkcijas ko īsteno pašvaldība, konkrēti šo funkcijas realizēšanu  nodrošinātu pašvaldības iestāde Saulkrastu sporta un ģimeņu centrs. Pašvaldībai ir svarīgi, lai iedzīvotāji pēc iespējas plašāk, dažādās vecuma grupās, iesaistās pašvaldības rīkotajās aktivitātēs, rūpējas par savas veselības uzturēšanu. Ar atbalstu sporta pasākumu organizēšanā saprotam pašvaldības Sporta un ģimeņu centra rīkotos pasākumus, kam nav komerciāla rakstura.
Saistībā ar to, ka interešu izglītība un pieaugušo izglītības aktivitātes varētu ietekmēt tirdzniecību un konkurenci ES iekšējā tirgū, pašvaldība paskaidroja, ka viņu mērķis ir nodrošināt telpas, kas tajā skaitā var izpausties kā sadarbība savas kompetences ietvaros, rīkojot “mājas” spēles dažādu līmeņu turnīros, tāpat kur pieaugušie var apgūt šobrīd tik nepieciešamās digitālās prasmes. Jau vairākus gadus pašvaldībā tiek realizēta iedzīvotāju apmācība darbam ar digitālajiem rīkiem un to lielākoties apmeklē vecāka gadu gājuma cilvēki, kas vēlas uzlabot savas prasmes un tās personām ir bez maksas. Tāpat pašvaldības ieskatā minētā ēka būtu piemērota iedzīvotāju padomju rīkotajām aktivitātēm.
Ņemot vērā sabiedrības novecošanas tendenci, senioru iesaiste minētajās aktivitātēs rosinātu arvien vairāk iedzīvotājus iesaistīties pašvaldības  rīkotajos pasākumos un attīstīt savas prasmes līdzdarbībai novadam svarīgu jautājumu izlemšanā. Šajā ēkā pašvaldība redz arī iedzīvotāju zināšanu un prasmju kontaktpunktu. Saulkrastu novada kultūras centrā darbojas 15 tautas mākslas kolektīvi, kas piedāvā dažādas mākslinieciskās pašdarbības aktivitātes, lielākoties kultūras nama “Zvejniekciems” telpās. Ņemot vērā, ka Saulkrastu novada teritorija ir izstiepta, ne visiem Saulkrastu centra un ciemu iedzīvotājiem ir iespēja sasniegt kultūras namu “Zvejniekciems”, to mobilitāti ierobežo transporta kustības grafiks.  Tādējādi telpas Ainažu ielā 1, Saulkrastos, Saulkrastu novadā, nodrošinātu piekļuvi aktivitātēm plašākam iedzīvotāju lokam, kuru mobilitāti ierobežo transports.   
Minētās darbības ir plānotas novada iedzīvotājiem, tām ir vietējs raksturs un tās nav paredzētas komercdarbībai/saimnieciskajai darbībai.
Minēta ēkā no pagājušā gadsimta 60. gadiem līdz 1987. gadam bija atradusies Saulkrastu pašvaldība un vēstures zināšanu atspoguļošana konkrētajā vietā būtu vērtīga arī no kultūras mantojuma saglabāšanas viedokļa, vienlaicīgi dodot iespēju atjaunotai ēkai liecināt par pagātnes mantojumu.
Nekustamo īpašumu paredzēts izmantot  tikai publisko funkciju veikšanai, un tā apsaimniekošana vai izmantošana nebūs uzskatāma  par komercdarbību Komerclikuma vai Komercdarbības atbalsta likuma izpratnē.
Ievērojot, ka pašvaldība nekustamo īpašumu izmantos Pašvaldību likuma 4. panta pirmās daļas 4., 5., 6., 7. un 12. punktā noteikto autonomo funkciju veikšanai, nekustamā īpašuma bezatlīdzības nodošana šādu aktivitāšu īstenošanai nav kvalificējama kā komercdarbības atbalsts un uz to nav attiecināms komercdarbības atbalsta regulējums.
Saskaņā ar iepriekš minēto ir sagatavots projekts, kas paredz Iekšlietu ministrijai nodot bez atlīdzības pašvaldības īpašumā nekustamo īpašumu. Projekts paredz pašvaldībai pienākumu:
- nekustamo īpašumu bez atlīdzības nodot valstij, ja tas vairs netiek izmantots pašvaldības autonomo funkciju īstenošanai;
- nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātās uz laiku, kamēr pašvaldība nodrošina projektā minēto pašvaldības autonomo funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

 
Risinājuma apraksts
Saskaņā ar Publiskas personas mantas atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. 
Atbilstoši Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, rīkojuma projektu izsludinot Vienotajā tiesību aktu projektu izstrādes un saskaņošanas portālā (turpmāk - TAP portāls), tiks nodrošināts noteikumos noteiktais pienākums.
Ja divu nedēļu laikā pēc Ministru kabineta rīkojuma projekta izsludināšanas TAP portālā valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Publiskas personas mantas atsavināšanas likumā noteiktajā kārtībā.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Saulkrastu novada pašvaldības visi iedzīvotāji.
 
Juridiskās personas
Jā
Ietekmes apraksts
Saulkrastu novada pašvaldības visi iedzīvotāji.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus finanšu līdzekļi no valsts budžeta. Projekta ietekme uz pašvaldības budžetu nav precīzi aprēķināma. Pašvaldībai radīsies izdevumi, reģistrējot projektā minēto nekustamo īpašumu zemesgrāmatā uz pašvaldības vārda, kā arī ar nekustamā īpašuma uzturēšanu saistītie izdevumi.
 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
 Projekts neatbilst Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" noteiktajiem kritērijiem, sabiedrības līdzdalības kārtība projekta izstrādē netiek piemērota.
 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Iekšlietu ministrija
Nodrošinājuma valsts aģentūra
Saulkrastu novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

